गलत जगह लगाया दिल्ली का रास्ता बताने वाला बोर्ड
शहरके चौराहों के सौंदर्यीकरण के नाम पर पैसों की बर्बादी का काम किस कदर किया जा रहा है, उसका अंदाजा बुधवार रात अशोका चौक पर लगाए दिशासूचक बोर्डों से लगाया जा सकता है। निगम ने जल्दबाजी दिखाते हुए गलत दिशा सूचक बोर्ड लगाए। भास्कर ने इसे गुरुवार के अंक में प्रमुखता से प्रकाशित किया तो आनन-फानन में गलती सुधारने की कवायद तो शुरू कर दी, लेकिन इसमें भी खामी छोड़ दी।
दरअसल, बुधवार रात अशोका चौक पर दिशा सूचक बोर्ड लगाए गए, जो सूचना देने की जगह भ्रम की स्थिति पैदा करने वाले थे। सर्कुलर रोड की ओर इंगित करते दिशासूचक बोर्ड पर बाबा कपिलपुरी मार्ग लिखा हुआ था, इस तरफ पुरी धाम डेरा श्री बाबा बालक पुरी है और इसके महंत बाबा कर्णपुरी हैं। भास्कर में यह गलती प्रकाशित होने पर इस बोर्ड को तो हटा दिया गया, लेकिन दिल्ली की दिशा दिखाने वाला बोर्ड ज्यों का त्यों रहने दिया। सोनीपत स्टैंड की तरफ से आने वाले चालकों को यह बोर्ड दिखाई ही नहीं देगा, क्योंकि इसे इस तरह से लगाया गया है कि सिर्फ अशोका चौक पर सड़क के दोनों तरफ के वे दुकानदार ही देख सकें जिन्हें दिल्ली सहित सभी रूटों का बखूबी पता है।
भ्रमित कर रहे दिशासूचक को हटाया, लेकिन गलती सुधारने में भी छोड़ी खामी
24 दिसंबर को प्रकाशित समाचार।
hin_Deva hin_Deva hin_Deva hin_Deva hin_Deva